Det er første gang min hustru og jeg benytter AirBNB og vi har været i fin kontakt med Giovanna inden afrejse. Giovanna arrangerede transport fra lufthavnen på forhånd og da vi kom frem til lejligheden var Filipe der modtog os klar 5 min. efter. Der var sørget for lidt indkøb af juice, mælk og kager på husets regning. Vi fik god instruktion i nabolagets indkøbsmuligheder, restaurantforslag og seværdigheder. Filipe arrangerede senere på ugen transport tilbage til lufthavnen da vi ringede og bad om det. Lejligheden er rigtig hyggelig og fint indrettet, med 2 toiletter, samt brusebad på 1. salen. Køkkenet er brugbart til let madlavning, men vi savnede rødvinsglas, opdateret kogegrej, brødkniv og skarpe kokkeknive. Terrassen er væsentlig større end på billederne (ca.70 m2) og er fantastisk dejlig. Vi sætter pris på den meget fine beliggenhed til alle seværdigheder i Rom og helt utroligt så stille der er i lejligheden, taget i betragtning af at Rom er en storby. Vi har alt i alt været meget glade for opholdet i lejligheden og vil selv gerne vende tilbage til lejligheden næste gang vi skal til Rom. Beliggenheden og den hyggelige atmosfære i lejligheden gør at vi på det varmeste vil anbefale lejligheden til andre.